Dekgewasse – Erdwurmboer
Home → Boer met erdwurms → Dekgewasse
Wanneer ons na die natuur kyk, sien ons nie kaal kolle grond nie. Die natuur probeer om so gou as moontlik grond wat kaal lê, te bedek. Dit is hoekom nadat jy geploeg of gespit het en jou groente saad in die grond gedruk het, jy moet veg teen onkruide. Onkruide is die natuur se manier om die grond te bedek. (Later meer hieroor). Kom ons kyk hoe ons by die natuur kan aansluit in ons groentetuine en landbougrond
Wanneer ons dekgewasse begin gebruik, boots on die natuur se manier na en kry ons groot voordele. Die voordele l► op veral 3 vlakke:
Dekgewasse verhoog organiese komponent van grond
Grond se organiese komponent bestaan uit 3 dele:
Lewende komponent (mikrobes)
Die lewende komponent (bakterieë, swamme, protozoa, nematodes, erdwurms, ens.) is ongeveer 10% van die organiese materiaal. Die lewende komponent is wat die voedingsiklus in die grond dryf. Soos wat die organismes in en deur die grond beweeg word die grondstruktuur verbeter en kan suurstof en water geredelik deur die grond beweeg.
Onlangs dooie materiaal
Die materiaal vorm die hoof voedingsbron vir die lewende organisemes in dei grond. Deur op dooie plantmateriaal as kos te gebruik, help die organismes om die dooie materiaal af te breek en deur die afbreekproses, word byvoorbeeld stikstof en fosfor beskikbaar gestel wat deur plante gebruik word om te groei.
Lankal dooie materiaal
Die materiaal word humus genoem. Humus is ‘n baie belangrike komponent in die grond en weens ons bewerkingstegnieke het grondhumus so te sê uit ons landbou en tuingrond verdwyn. Humus is ‘n belangrike stoorplek van voedingstowwe. Humus help om skadelike chemiese stowwe in toom te hou. Humus verhoog die waterhouvermoeë van grond.